Priit Lomp

Majanduskomisjoni esimees

Riigikogu Teie: 25.03.2024

info@just.ee Meie: 28.03.2024 nr 3-1/7-1

Arvamuse esitamine konkurentsiseaduse muutmise

ja sellega seonduvalt teiste seaduste muutmise

seaduse 384SE eelnõu kohta

Lugupeetav majanduskomisjoni esimees Priit Lomp

Täname Teid võimaluse eest esitada täiendav arvamus Vabariigi Valitsuse algatatud konkurentsiseaduse muutmise ja sellega seonduvalt teiste seaduste muutmise seaduse eelnõu 384SE kohta.

Mõistetavalt on eelnõu seotud ECN+ direktiivi ülevõtmisega ja direktiiviga on seatud eelnõule ka konkreetsed raamid. Siiski palume Teil leida võimalus eelnõu või selle seletuskirja täpsustamiseks parandamaks sätete mõistetavust ja andmaks selgemad alused õigusnormide rakendamiseks täitemenetluses.

Eelnõuga lisatakse konkurentsiseadusesse § 7846, mille lg 4 järgi kohaldatakse teise liikmesriigi Euroopa Parlamendi ja nõukogu direktiivi (EL) 2019/1 artiklite 13 ja 16 kohasest jõustunud või täidetavast otsusest tuleneva nõude täitmise aegumisele selle teise liikmesriigi õigust. Peame vajalikuks, et eelnõu seletuskirja lisataks viited või teeks Justiitsministeerium muul moel Eesti Vabariigi kohtutäituritele teatavaks informatsiooni nõuete aegumistähtaegade kohta teistes EL liikmesriikides.

Eelnõuga lisatakse konkurentsiseadusesse § 7849, mille lg 2 järgi tekib kohtutäituril õigus nõuda täitekulude tasumist sissenõudjalt, kui tal ei õnnestu konkurentsiseaduse § 7846 lõikes 2 nimetatud täitedokumenti täita. Peame vajalikuks, et täpsustataks kas kõnealust sätet või seletuskirja, millise aja jooksul tuleks täitmise võimatus tuvastada ja kas osaline täitmine loetakse täitmise õnnestumiseks või mitte.

Lugupidamisega

*(allkirjastatud digitaalselt)*

Aive Kolsar

Ametikogu juhatuse esimees

Jaan Lõõnik, jaan.loonik@kpkoda.ee, 6464619